
SEAN CONNERY VESTIT D’YVES SAINT LAURENT;  JEANNE MOREAU I BRIGITTE BARDOT, DE PACO RABANNECom molts catalans de la seva generació, Joan Perucho (Barcelona, 1920-2003)se sentia mig francès. Per això, quan el 1957 va escriure la seva primera novel·la, Llibre de cavalleries, va ambientar-ne els primers capítols a la Costa Blava. Elprotagonista, Tomàs Safont, era un noi de casa bona, desenfeinat i interessat per la història, que flirtejava amb una senyora casada, una mica esnob, i que es mira-va amb bons ulls una cambrera bonica. Als anys seixanta, Perucho va viure amb avidesa la moda del pop que, en gran part, va venir de França. Va descobrir l’obra d’H. P. Lovecraft a la col·lecció «Pré-sence du Futur». Va ser un apassionat dels llibres d’Éric Losfeld i Jean-JacquesPauvert, els grans editors francesos del surrealisme i del cinema fantàstic, que va voler emular en la seva etapa al capdavant de l’editorial Tàber, entre 1968 i 1971. En els articles que publicava a La Vanguardiaparlava de la revista Elle, d’un con-cert de Salvatore Adamo a l’Olympia, de la moda de l’erotisme i de la femme en-fantque es va posar de moda amb Françoise Hardy i Sylvie Vartan. La seva filla Sofia m’ha explicat que, quan eren petits, ella i els seus germans no llegien les re-vistesd’aquí,tancarrinclones,sinólarevistaperajovesfrancesaSalutlesco-pains. Va ser amb aquesta idea que amb Toni Benages i Gallard se’ns va acudir que la versió en còmic de Llibre de cavalleriesfos l’adaptació d’una pel·lícula dels anysseixanta amb les estrelles de l’època. Un productor de cinema s’enamora de lanovel·la de Perucho i decideix adaptar-la a la pantalla. Enlloc no es diu qui és eldirector, però penso que Roger Vadim hi hauria fet un bon paper. Sean Connery, Jeanne Moreau i Brigitte Bardot hi tenen els papers principals. A partir d’aquí hi hem anat afegint actors i actrius fins a convertir la pel·lícula de la nouvelle vague en una superproducció internacional.Joan Perucho va ser poeta, novel·lista, crític d’art, gastrònom i col·leccionista. Tot li feia goig, tot li interessava, en les seves obres hi feia coincidir el més vell i el més nou. Aquest llibre és un homenatge a la seva obra i un cant a la joventut, lavida i l’entusiasme.Julià Guillamon3

